
Proiect de hotărâre 
- privind darea în administrare către Liceul Teoretic „Horváth János” Marghita a imobilului – Teren sintetic de sport, înscris în C.F. 104908 Marghita, cu nr. cad. 104908-C1, proprietatea publică a Municipiului Marghita, str. Tudor Vladimirescu, nr.7, județul Bihor
                    Având în vedere temeiurile juridice ale:
- prevederile art.  146, alin. (1) și alin. (2) din Legea nr.198/2023 Legea învățământului preuniversitar, conform cărora unităţile de învăţământ de stat pot deţine în administrare bunuri proprietate publică; 

- prevederile art.108, lit.a), art. 287, lit.b) și art. 297, alin.(1), lit.a), art. 298, art. 299, art. 300 și art. 301 din Ordonanța de Urgență a Guvernului nr.57/2019 privind Codul administrativ;
Ţinând cont de : 
· Hotărârea Consiliului Județean Bihor nr. 181 din 30.07.2024 privind trecerea din domeniul public al UAT - Județul Bihor, în domeniul public al UAT – Municipiul Marghita, a imobilului - Teren sintetic de sport situat în Marghita, str. Tudor Vladimirescu, nr. 7, înscris în C.F. 104908 Marghita, cu nr. cad. 104908-C1;
· Procesul-verbal de predare – primire înregistrat sub nr. 9006 din 13.08.2024;

· Certificatul de atestare a edificării/extinderii construcției realizate cu autorizație de construire înregistrat cu nr. 5322 din 13.05.2024;
· Situaţia Cărții Funciare nr. 104908 Marghita unde atât terenul cât și construcţia - teren sintetic de sport este proprietatea publică a Municipiului Marghita; 

· Referatul de aprobare al primarului în calitate de inițiator al proiectului de hotărâre,

înregistrat cu nr. 9309 din 23.08.2024;
· Raportul de specialitate înregistrat cu nr. 9310 din 23.08.2024 întocmit de Compartimentul juridic;
· Avizul favorabil al Comisiei de buget- finanțe și administrare a domeniului public și privat;

  În conformitate cu art. 129, alin. (2), lit.c), alin.(7), lit.a), art.139, alin.(3) lit.g, art.196, alin.(1), lit.a), din ordonanța de Urgență a guvernului nr.57/2019 privind Codul administrativ , cu modificările și completările ulterioare, Primarul Municipiului Marghita propune următorul 

Proiect de hotărâre:

Art.1  Se aprobă darea în administrare către Liceul Teoretic ”Horváth János” Marghita, unitate de învățământ școlar cu personalitate juridică, cu sediul în municipiul Marghita, str. 1 Decembrie, Nr. 5, a imobilului - construcţie Teren sintetic de sport, situat în Municipiul Marghita, str. Tudor Vladimirescu, nr. 7, înscris în CF nr. 104908 Marghita, nr. cadastral 104908 – C1 Marghita, proprietatea publică a Municipiului Marghita, cu următoarele date de identificare:

1. suprafața construită la sol – 861 mp;


2. suprafața construită desfășurată – 861 mp;


3. anul construirii – 2020;


4. număr locuri de parcare – 5 locuri;


5. valoarea de inventar – 254.957,50 lei.

Art.2 Predarea – primirea imobilului prevăzut la art. 1 din prezenta hotărâre se va face prin protocol încheiat între Municipiul Marghita și Liceul Teoretic ”Horváth János” Marghita, termenul de predare-primire a imobilului este de 30 de zile de la adoptarea prezentei hotărâri, destinația - Teren sintetic de sport pentru desfășurarea corespunzătoare a activității școlare, respectiv a orelor de educație fizică și sport și a activităților sportive ale elevilor din instituția de învățământ.
Art. 3 Predarea - preluarea imobilului identificat la art. 1 se va face printr-un protocol de predare-primire încheiat între cele două părţi.

Art. 4 Se încredințează primarul Municipiului Marghita, dl. Marcel Emil SAS ADĂSCĂLIŢII să semneze în numele şi pentru UAT Municipiul Marghita protocolul de dare în administrare a imobilului prevăzut la art. 1 din prezenta hotărâre.
Art. 5 Prezenta sub formă de hotărâre se va comunica: Primarului Municipiului Marghita, Institutiei Prefectului Judeţul Bihor, Serviciului de buget - contabilitate, se aduce la cunoştinţă publică prin publicare pe pagina oficială a instituţiei www.marghita.ro
     
    Inițiator,                                                                                     Vizat legalitate, 

                  Primar                                                                                     Secretar General

Marcel-Emil SAS-ADĂSCĂLIȚII                                                       Cornelia DEMETER

